Diari Oficial de la Generalitat Valenciana


Sumari del DOGV 1170, del 26-10-1989 (1989/815474)

ORDRE de 21 de setembre de 1989, de la Conselleria de Cultura, Educació i Ciència, per la qual es crea una extensió de Batxillerat a la localitat d'Ademuz (València), a partir del curs escolar 1989-90.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/09/21/(4)/dof/vci/html**

### Dades del document

Número de DOGV
:   1170

Data del DOGV
:   26-10-1989

Secció del DOGV
:   DISPOSICIONS GENERALS

Número del document
:   1989/815474


Data del document
:   21-09-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 de setembre de 1989, de la Conselleria de Cultura, Educació i Ciència, per la qual es crea una Extensió de Batxillerat a la localitat d'Ademuz (València), a partir del curs escolar 1989/90.  
Per a satisfer la necessitat de llocs escolars de Batxillerat a la localitat d'Ademuz, derivada de la recent supressió del col·legi habilitat municipal de Batxillerat «Virgen de la Huerta», s'ha considerat convenient per als interessos educatius de l?esmentada localitat crear una extensió de Batxillerat capaç d'acollir els alumnes que desitgen seguir aquests ensenyaments.  
D'altra banda, el Decret 177/1985, d'11 de novembre (DOGV Núm.318, de 18 de desembre), desplegat per l?Ordre de 25 de juliol de 1986 (DOGV núm. 417, de 18 d'agost) preveu i regula la figura de les extensions de Batxillerat com una modalitat d'establiments docents que permeten estendre aquest tipus d'ensenyaments de manera àgil i realista d'acord amb la programació de necessitats i la planificació establertes.  
Per tant, atés l'acord plenari de l'Ajuntament, i també els informes i propostes favorables, i fent ús de les atribucions que em confereix l'article 35 de la Llei 5/1983, de 30 de desembre de Govern Valencià,  
DISPOSE:  
Article primer  
Es crea a la localitat d'Ademuz (València), a partir del començament del curs acadèmic 1989/90, una extensió de Batxillerat amb capacitat per a 160 llocs escolars, depenent a tots els efectes administratius i acadèmics de l'institut de Batxillerat d'Utiel (València).  
Article segon  
Aquesta extensió de Batxillerat farà els ensenyaments de Batxillerat i Curs d'Orientació Universitària a l?efecte del curs acadèmic 1989/90 en l?edifici i instal·lacions de l?extingit centre habilitat municipal «Virgen de la Huerta», situat a l'avinguda de València, núm. 17, l?ús i gaudi del qual l?ha cedit l'ajuntament en favor de l'Administració Autonòmica per a cobrir la necessitat educativa en el nivell de Batxillerat.  
Article tercer  
Aquesta extensió de Batxillerat s'haurà d'atendre, pel que fà el règim i funcionament, a allò que disposa l'esmentat Decret 117/1985, d'11 de novembre i l'Ordre de 25 de juliol de 1986, que el desplega i complementa.  
Article quart  
La Direcció General de Règim Econòmic i de Personal fixarà la corresponent dotació de personal docent, administratiu, subaltern i de neteja, i també del mobiliari i equipament didàctic necessaris. Amb aquesta finalitat la Direcció Territorial de Cultura i Educació de València haurà de formular l?oportuna i raonada proposta.  
Article cinquè  
Correspondrà a la Direcció General de Centres i Promoció Educativa determinar i gestionar els crèdits necessaris per a posar en funcionament i mantenir l?extensió de Batxillerat que es crea amb aquesta Ordre.  
DISPOSICIO FINAL  
La present Ordre entrarà en vigor el mateix dia que es publique en el Diari Oficial de la Generalitat Valenciana.  
València, 21 de setembre de 1989.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI